સરકારના વહીવટીતંત્રમાં ખાલી જગ્‍યા અત્‍યારસુધી જેમની તેમ રહેવા પામી છે. એટલું જ નહી તેમાં ઉત્તરોતર વધારો થતો રહ્યો છે.આવી સ્‍થિતિને લઇ રાજ્‍ય સરકારે હવે તંત્રની ખાલી જગ્‍યાના મુદ્દાને હવે ગંભીરતાથી લઇને ભરતી ઝુંબેશ હાથ ધરવાની કામગીરી શરૂ કરી છે.જે અનુસંધાને રાજયના સામાન્‍ય વહીવટી વિભાગે ૨૦૧૪ થી લઇને આગામી વર્ષ ૨૦૧૭ સુધીની ખાલી જગ્‍યાઓ કે જે ૧૩૦૧૮ જેટલી થવા જાય છે. તે ભરવા માટેની મંજૂરી આપી દીધી છે અને આ બધી જગ્‍યા એક સામટી ભરવા માટે સંબંધિત વિભાગે ભરતી એજન્‍સીઓને પોતાની માંગણીઓ મોકલી આપવાની રહેશે.વર્ગ-૧ થી વર્ગ-૩ સુધીને આ ૧૩ હજારથી વધુ જગ્‍યાઓ ભરવા માટે હવે રાજ્‍યમાં આગામી સમયમાં કામગીરી શરૂ થઇ જશે જેના કારણે રાજ્‍યના લાખો બેકાર યુવાનોને સરકારી વહીવટી તંત્રમાં જોડાવાની તક મળશે.